חדשות 2: "דאע"ש יובס במקביל להפלת אסד"
20/03/2013 11:02 | "דאע"ש יובס במקביל להפלת אסד"
נשיא ארה"ב ברק אובמה ביקש מיועציו לביטחון לאומי להציג לו אסטרטגיה חדשה למלחמה בדאע"ש, לאחר שהדרך הנוכחית בה פועלות מדינות הקואליציה בהנהגת ארה"ב נכשלה. על פי הדיווחים, הנשיא הגיע למסקנה כי הדרך היחידה להביס את דאעש כוללת גם את הדחתו של אסד, וכי אי אפשר לפעול נגד הארגון בעירק ובסוריה בנפרד מאחר והבסת הארגון חייבת לכלול פעולה משולבת.
בנוגע למלחמה בסוריה, בוושינגטון קיוו שאימון וחימוש המורדים המתונים להילחם בדאע"ש יאפשר להם לאחר מכן להילחם בהצלחה גם בצבא הסורי, אך האסטרטגיה הזאת לא הוכיחה את עצמה בשטח כשצבא סוריה החופשית נלחם בשתי חזיתות - גם באסד וגם בקיצונים האיסלאמיים - ונכשל למעשה בשתיהן. "בסופו של דבר, האסטרטגיה של 'עירק תחילה' לא עבדה", הוסיף הגורם הבכיר."האופוזיציה הסורית הוכיחה שהיא לא מצליחה להתמודד מול דאע"ש, הוא עדיין נמצא בצפון סוריה למרות הלחימה הבלתי פוסקת", הוסיף. אחת האפשרויות שנשקלות כעת היא הקמתו של אזור אסור לטיסה מהגבול הטורקי דרומה, או שינוי צורת התמיכה במורדים המותנים כולל הגדלת הסיוע האמריקני המיועד להם.